wickkiey/tamil-wikipedia-chunked huggingface dataset:
# மகான் ஸ்ரீ படேசாயுபு சுவாமி ஆலயம்

## பாம்பிற்கு மோட்சம் அளித்தல்

ஒருநாள் வனத்தாம்பாளையம் சென்று பண்ணக்குப்பத்திற்கு மகான் படே சாகிப் திரும்பி வந்துகொண்டிருந்தார், ஒரு கருநாகம் மகானின் பாதத்தை தீண்டிச் சென்றது. அதைக்கண்ட மக்கள் நடுநடுங்கினார்கள் என்ன ஆகுமோ, ஏது ஆகுமோ என்று புலம்பினார்கள். ஆனால் மகான் எவ்வித உணர்ச்சியும் இன்றி நடந்துக்கொண்டே இருந்தார். மக்கள் அவர் கூடவே ஓடி விச முறிவு மருந்து சாப்பிட வற்புறுத்தினார்கள். இதை கேட்ட மகான் புன்முறுவல் பூத்தார். மக்கள் ஆச்சரியத்துடன் அவர் கூடவே பண்ணக்குப்பம் போய் சேர்ந்தார்கள். இரவு முழுவதும் மகானை கவனித்துக் கொண்டு உண்ணாமல், உறங்காமல் கவலையோடு இருந்தார்கள். இரவு முழுவதும் மகானும் உறங்கவில்லை, மறுநாள் காலை அங்கு உள்ள பிள்ளையார் கோவிலுக்கு சென்றார். ஆனை முகத்தானை வணங்கினார், அவர் உடல் முழுவதும் நீலம் பரவி இருந்தது.
பகவானிடத்தில், சர்வேஸ்வரனின் பெரிய பிள்ளையான ஞானசொருபமான உள்ளாழ்ந்த பக்தியை செலுத்தினார். இமைகள் மூடி கொண்டன நிஷ்டை நிலைக்கிறது ஒரே ஏகாந்த நிலை தொடர்கிறது, குணங்களற்ற நிலை, காலங்களற்ற நிலை வந்து எய்துகிறது. பேசுவதற்கு ஏதும் இல்லை, சிந்திப்பதற்கு ஒன்றும் இல்லை, ஏங்குவதற்கும் ஏதும் இல்லை. இத்தைகைய விவரிக்க தெரியாத தெய்வீக சக்திவாய்ந்த நிலையில் மகான் படே சாகிப் அமர்ந்திருந்தார்.  
அப்போது அவரை தீண்டிய பாம்பு (கருநாகம்) ஆனந்தமாக கோவிலுக்குள் நுழைந்தது. பக்கத்தில் உள்ளவர்கள் அலறியடித்துக்கொண்டு எழுந்தார்கள். மகான் ஆனந்தத்தில் நிலைத்திருந்தார். அந்த கருநாகம் யாரையும் ஒன்றும் செய்யவில்லை. அவரை மூன்று முறை வலம் வந்தது. அது தீண்டி இடத்தில வாய் வைத்து விஷத்தை உறிஞ்சிய உடன் விநாயகப் பெருமானை வலம் வந்தது. சுற்றி இருந்தவர்களை திரும்பி திரும்பி நோக்கியது. மகானின் தலையின் மேல் படம் எடுத்தது. பின் இறங்கி மூன்று முறை தன் தலையால் அவரின் பாதத்தில் வணங்கியது, அவரது முகத்தை பார்த்துக்கொண்டே இருந்தது. ஒருமணி நேரம் கழித்து மகானின் கண்கள் மெல்லத் திறந்தது. நிஷ்டை கலைந்து, தன்னை பார்த்துக் கொண்டு இருக்கும் கருநாகத்தை பார்த்தார். தன் தலையை சுருட்டி தலை குனிந்து வணங்கியது. அவர் பாதத்தில் அந்த கருநாகம் தன் உயிரை விட்டது.
அந்த நாகத்திற்கு மகான் தனது இரண்டு கைகளாலும் வாழ்த்தி மோட்சம் அளித்தார். அந்த பூஉடலுக்கு தன் கைகளாலே இறுதி சடங்குகளையும் செய்து முடித்தார். மக்கள் இந்த நிகழ்ச்சியை பிரமிப்புடன் கண்டனர். கொடிய விசத்தை தந்த நாகத்திற்கு கூட அவரால் மோட்சம் அளிக்க முடிந்தது. மேலும் அந்த ஊர் மக்களுக்கு விசம் தீண்டாதபடியும், தீண்டினாலும் அது அவர்கள் உடலில் ஏறாத படியும் விச உயிரினங்களுக்கு ஆணையிட்டு வாழ்த்தினார். மக்கள் மனதில் அந்த ஆத்மஞானி "தெய்வம்" என்ற நிலையில் வைத்து போற்றபடுகிறார்.
# மகான் ஸ்ரீ படேசாயுபு சுவாமி ஆலயம்

## மகானின் சிறப்பு

மகான் அவர்கள் தன்வந்திரி லோக தும்புரு வீணையுடன் மகிழ மரத்தின் அடியில் அமர்ந்து தன்னைத் தரிசிக்க வரும் பக்தர்களுக்கு ஆசி வழங்குவார். அருகில் ஒரு மண் கலயமும், சிறு பானை மற்றும் கொட்டாங்குச்சிகளும் இருக்கும். அதில் சில பச்சிலைகளும், புனித நீரும் இருக்கும். தம்மை நாடி வருபவரின் குறைகளை செவிமடுத்துக் கேட்பார். சிலரை அருகே உள்ள மகிழ மரத்தைச் சுற்றி வரும் படி சாடையாகக் கூறுவார். அவ்வாறு அவர்கள் சுற்றி வந்ததும் அவர்களின் கண்களையே உற்றுப் பார்ப்பார். சிலர் அந்த கருணை விழிகளின் தீட்சண்யம் தாங்காது மயங்கி விழுவர். சிறிது நேரத்தில் விழித்து எழுந்ததும் தமது நோய் முற்றிலுமாக நீங்கி இருப்பதை அறிந்து மகானை வணங்கி மகிழ்வர். சிலர் மகானை வணங்கி விபூதிப் பிரசாதம் பெற்று அணிந்ததுமே தமது நோய் நீங்கியதை அறிந்து மகானைத் தொழுவர் மற்றும் சிலருக்கு மகான் தன் கையால் ஒரு சிறு கொட்டாங்குச்சியில் நீரை அளிப்பார். அதை அருந்தியதுமே அவர்களைப் பீடித்திருந்த நோய்கள் விலகி விடும். குறைகள் அகன்று விடும், சிலருக்கு தமது கைகளால் தீண்டி ஆசிர்வதிப்பார். சிலருக்கு தாம் இமயமலைக் காடுகளில் சுற்றித் திரிந்த போது கண்டறிந்த பச்சிலைகளை அளித்து நோய் தீர்ப்பார். இவ்வாறு பலதரப்பட்ட மக்களின் நோயினை நீக்கும் ஒரு மகாபுரசராக மகான் சிவஸ்ரீ படே சாகிப் விளங்கி வந்தார்.
# மகான் ஸ்ரீ படேசாயுபு சுவாமி ஆலயம்

## மகானின் ஜீவ சமாதி

படே சாகிப் எங்கே, எப்போது பிறந்தார்? அவருடைய அவதார தினம் எது போன்ற தகவல்கள் தெரியவில்லை, என்றாலும், அவர் ஜீவ சமாதி ஆனது கி.பி. 1868-ஆம் வருடம் பிப்ரவரி மாதம் 12-ஆம் தேதி என்கிற குறிப்பு இருக்கிறது. அன்றைய தினம் செவ்வாய்க்கிழமை ஆகும். ஆயில்ய நட்சத்திரம் எனவே, இவரது ஜீவ சமாதியில் பிரதி செவ்வாய்க்கிழமை மற்றும் ஆயில்ய நட்சத்திர தினங்களில் வழிபாடு சிறப்பாக இருக்கும். ஜீவ சமாதி எண்கோண வடிவில் கட்டப்பட்டுள்ளது. உள்ளே மகானின் திருவுருவப்படம் வைக்கப்பட்டுள்ளது, சமாதியின் முன்பு அணையா விளக்கு எப்போதும் எரிந்து கொண்டிருக்கிறது. காற்றிலும் மழையிலும் கூட அணைவதே இல்லை. மக்கள் சுற்றி வருவதற்கு விசாலமான இடம் உள்ளது. நிழல் தரும் மரங்கள் உண்டு. அவரின் மறைவுக்குப் பின் மகானின் மகத்துவத்தை உணர்ந்த மக்கள் சமாதிக்குத் தினமும் சென்று வருகிறார்கள்.
# மகான் ஸ்ரீ படேசாயுபு சுவாமி ஆலயம்

## ஆலயத்தின் சிறப்பு

மக்கள் தங்கள் குறைகளைச் சமாதியின் முன் நின்று மனம் விட்டுச் சொல்லுகிறார்கள். கொடிய தொற்று மற்றும் தீராத நோய்களால் அவதியுறுவோர் படேசாகிப் ஜீவ சமாதியை செவ்வாய், வியாழன் மற்றும் ஞாயிற்றுக்கிழமைகளில் தரிசனம் செய்து, இயன்ற அளவு அன்னதானம், நீர் மோர், பிஸ்கெட், பழ வகைகளை தானம் செய்தால் உத்தமமான பலன்களைப் பெறலாம். தாமரை இலையின் பின்பக்கம் அன்னம் வைத்து தானம் செய்வது கூடுதலான பலனைத் தரும்.
மகானின் அருளாசி வேண்டி பக்தர்கள் திரளாக கலந்துக் கொள்வார்கள். மேலும் வழிபாடுகளும் சிறப்பாக இருக்கும்.
# மகான் ஸ்ரீ படேசாயுபு சுவாமி ஆலயம்

## இருப்பிடம்

விழுப்புரம் - பாண்டிச்சேரி மெயின் ரோட்டில் (வில்லியனூர் வழி) உள்ளது கண்டமங்கலம் ஊராட்சி. கண்டமங்கலத்தில் இருந்து விழுப்புரத்துக்கு சுமார் 22 கி.மீ, பாண்டிச்சேரிக்கும் சுமார் 18 கி.மீ தொலைவு ஆகும். இந்தப் பேருந்து தடத்தில் கண்டமங்கலம் ரயில்வே கேட்டில் இறங்கிக் சுமார் 2 கி. மீ. தொலைவில் சின்னபாபுசமுத்திரம் என்கிற ஊரில் உள்ளது. இங்கு தான் ஸ்ரீபடே சாகிப்பின் ஜீவ சமாதி அமைந்துள்ளது.
# மஸ்கட் மோதீஸ்வரர் கோயில்

**மஸ்கட் மோதீஸ்வர் கோயில்**, ஓமன் நாட்டின் தலைநகரமான மஸ்கட் நகரத்தின் அருகில் உள்ள பழைய மஸ்கட் நகரத்தின் மத்திராப் பகுதியில் அமைந்த 125 ஆண்டுகளுக்கு மேலான மோதீஸ்வர் கோயிலாகும்.
# மஸ்கட் மோதீஸ்வரர் கோயில்

## அமைவிடம்

மோதீஸ்வர் கோயில், பழைய மஸ்கட் நகரத்தின் சுல்தான் அரண்மனைக்கு அருகிலும், சீப் வானூர்தி நிலையத்திலிருந்து 35 கிலோ மீட்டர் தொலைவிலும் உள்ளது.
# மஸ்கட் மோதீஸ்வரர் கோயில்

## வரலாறு

ஓமன் நாட்டின் தலைநகரான மஸ்கட் நகரத்தின் அருகில் உள்ள பழைய மஸ்கட் நகரத்தின் மத்திராப் பகுதியில் அமைந்த மோதீஸ்வரர் சிவன் கோயிலை, ஓமன் நாட்டின் பழைய மஸ்கட் நகரத்தில் பல நூற்றாண்டுகளாக வாழும் இந்தியாவின் குஜராத் மாநில வணிகர்கள் இணைந்து 125 ஆண்டுகளுக்கு முன்னர் எழுப்பியதாகும். 1999ம் ஆண்டில் மோதீஸ்வரர் கோயில் புதுப்பித்துக் கட்டப்பட்டது. இக்கோயில் வளாகத்தில் ஆதிமோதீஸ்வர் மகாதேவர் சன்னதி, மோதீஸ்வரர் சன்னதி மற்றும் அனுமான் சன்னதி என மூன்று சன்னதிகள் உள்ளது.  
மகா சிவராத்திரி, தீபாவளி போன்ற சிறப்பு நாட்களில் 15 ஆயிரத்திற்கு மேற்பட்ட பக்தர்கள் இக்கோயிலுக்கு வந்து வழிபாடு செய்வர். ஓமன் நாட்டிற்கு அரசுப் பயணமான சென்ற இந்தியப் பிரதமர் நரேந்திர மோடி 12 பிப்ரவரி 2018 அன்று மஸ்கட் நகரத்தின் அருகில் உள்ள மோதீஸ்வரர் கோயிலுகுச் சென்று வழிபட்டார்.
# மஸ்கட் மோதீஸ்வரர் கோயில்

## கோயில் திருவிழாக்கள்

- மகா சிவராத்திரி
- அனுமன் ஜெயந்தி
- வசந்த பஞ்சமி
- இராம நவமி
- விநாயகர் சதுர்த்தி
- பிரதோசம்
# டார் உலாவி

**டார் உலாவி** (Tor web browser) என்பது திறமூல மென்பொருளில் உருவாக்கப்பட்ட இணைய உலாவி ஆகும். இது மொசில்லா உலாவியில் இருந்து மேம்படுத்தப்பட்டு உருவாக்கப்பட்டுள்ளது. இணைய உலாவல் செய்யும் பொழுது, தனிநபர் உரிமை திருடப்படுவதைத் தடுக்கும் நோக்கில் இது உருவாக்கப்பட்டுள்ளது. பெரும்பான்மையான உலாவிகளை இதன் பாதுகாப்புத் திறன் அதிகமாக உள்ளதாகச் சொல்லப்படுகிறது. இருப்பினும் இது நூறு சதவீதம் பாதுகாப்பானது அல்ல. இணைய வழியே பணபரிமாற்றம் செய்யும் பொழுதும், முக்கியமான தரவுகளை, இணையத்தின் வழியே பரிமாறிக் கொள்ளவும், இணைய சேமிப்பகங்களுக்கு அனுப்பவும் இது மிகவும் உறுதியாக உள்ளது. வின்டோசு, மாக், லினக்சு வகைக் கணினிகளுக்கு என தனித்தனி பொதிகள் உள்ளன. ஒவ்வொன்றிலும் நிறுவும் முறை வேறுபடுகின்றன என்பதால் அதுபற்றி விரிவான வழிகாட்டால்கள், அதனை வழங்கும் இணையதளத்திலேயே உள்ளன.
# வசந்த பஞ்சமி

## தொன்ம நம்பிக்கைகள்

மேற்கு வங்கத்தில் வசந்த பஞ்சமி நாளன்று குழந்தைகளின் கல்வி துவங்குகிறது. இந்நாளில் கல்வியைத் துவக்கவுள்ள குழந்தைகள் முன்பாக பென்சில், பேனா, சிறிய தொழிற் கருவிகள் போன்றவற்றை வைத்து அவற்றில் ஏதாவது ஒன்றை எடுக்கச் சொல்வர். குழந்தை எடுக்கும் பொருளின் அடிப்படையில் அதன் ஆர்வமும், எதிர்காலம் அமையும் என்பது நம்பிக்கை.  
தேவி]]
மேலும் குஜராத் போன்ற மாநிலங்களில் இளைஞர்கள் பல வண்ணப் பட்டங்களை காற்றில் பறக்கவிடுவர்.
பஞ்சாப், அரியானா, மேற்கு வங்காளம், ஜம்மு காஷ்மீர், அசாம், திரிபுரா, ஒடிசா ஆகிய மாநிலங்களில் வசந்த பஞ்சமி நாளில் சரஸ்வதி பூஜையை சிறப்பாகக் கொண்டாடுகின்றனர். வசந்த பஞ்சமி அன்று, சரஸ்வதி தேவிக்கு மஞ்சள் ஆடை, மஞ்சள் மலர் மாலைகள் அணிவித்து பூஜை செய்கின்றனர். பூஜையில் வைக்கப்படும் விநாயகரும் மஞ்சள் நிறத்தில் இருக்கும். சரசுவதி தேவிக்கு படையல் வகைகளும் மஞ்சள் நிறத்தில் தயாரிக்கப்படுகிறது. வசந்த பஞ்சமி நாளான்று பெண்களும் மஞ்சள் நிற ஆடைகள் அணிகின்றனர்.  
இராஜஸ்தான் மாநிலம் புஷ்கரில் உள்ள பிரம்மா - சரஸ்வதி கோயில், கர்நாடகத்தில் உள்ள உடுப்பி கிருஷ்ணர் கோயில், ஒரிசாவில் உள்ள புரி ஜெகன்நாதர் கோயில்களில் வசந்த பஞ்சமி திருநாள் சிறப்பாகக் கொண்டாடப்படுகிறது.  
தமிழ்நாட்டில் வசந்த பஞ்சமி நாளை, காமதேவனைப் போற்றும் பண்டிகையாக கொண்டாடப்படுகிறது.
# வசந்த பஞ்சமி

## இதனையும் காண்க

- இளவேனிற்காலம்
- காமன் பண்டிகை (விழா)
# இசுட்ரோன்சியம் ஆக்சைடு

**இசுட்ரோன்சியம் ஆக்சைடு** *(Strontium oxide)* என்பது SrO என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். இசுட்ரோன்சியா என்ற பெயராலும் இச்சேர்மத்தை அழைப்பர். இசுட்ரோன்சியம் ஆக்சிசனுடன் வினைபுரிவதால் இசுட்ரோன்சியம் ஆக்சைடு உருவாகிறது. இசுட்ரோன்சியம் காற்றில் எரியும்போது இசுட்ரோன்சியம் ஆக்சைடும், இசுட்ரோன்சியம் நைட்ரைடும் சேர்ந்த கலவை தோன்றுகிறது. இசுட்ரோன்சியம் கார்பனேட்டு சிதைவடைவதாலும் இசுட்ரோன்சியம் ஆக்சைடு உருவாகிறது. இச்சேர்மம் ஒரு கார ஆக்சைடு வகையைச் சேர்ந்ததாகும்.
# இசுட்ரோன்சியம் ஆக்சைடு

## பயன்கள்

கிட்டத்தட்ட எதிர்மின் கதிர்க்குழாயின் எடையில் 8% இசுட்ரோன்சியம் ஆக்சைடு பயன்படுகிறது. 1970 ஆம் ஆண்டுகளிலிருந்து இசுட்ரோன்சியத்தின் முக்கியமான பயனாக இதுவே இருந்துவருகிறது. வண்ண எதிர்மின் கதிர்க்குழாய் பயன்படுத்தப்படும் வண்ணத் தொலைக்காட்சிகள் மற்றும் இதர பொருட்களை விற்பதற்கு அமெரிக்காவில் சட்டப்பூர்வமான அங்கீகாரம் தேவையாகும். இக்கருவிகளிலிருந்து வெளிப்படும் எக்சு கதிர்களை தடை செய்ய இசுட்ரோன்சியத்தை பயன்படுத்த இந்த அங்கீகாரம் கோரப்பட்டது. குழாயின் கழுத்து, புனல் பகுதிகளில் ஈய(II) ஆக்சைடை பயன்படுத்த முடியும். ஆனால் இதை முகப்புத் தகடுகளில் பயன்படுத்துகையில் நிறச்சிதைவுக்கு காரணமாகிறது
# இசுட்ரோன்சியம் ஆக்சைடு

## வினைகள்

வெற்றிடத்தில் இசுட்ரோன்சியம் ஆக்சைடுடன் அலுமினியத்தைச் சேர்த்து சூடாக்கினால் தனிமநிலை இசுட்ரோன்சியம் உருவாகிறது.
# கடுகு (திரைப்படம்)

**கடுகு** (Kadugu) விஜய் மில்டன் இயக்கத்திலும் ஒளிப்பதிவிலும், சூர்யா, பாரத் சீனி, விஜய் மில்டன் ஆகியோருடன் இணைந்து விஜய் மில்டன் தயாரிப்பிலும் வெளியாகியுள்ள தமிழ்த்திரைப்படம். இத்திரைப்படத்தில் பரத், இராஜகுமரன், இராதிகா பிரசித்தா, சுபிக்ஷா, ஏ. வெங்கடேஷ் ஆகியோர் முன்னணி கதைப்பாத்திரங்களில் நடித்துள்ளனர். இத்திரைப்படம் எஸ். என். அருணகிரியின் பாடலிசையிலும் ஜெ. அனூப் சீலின் பின்னணியிசையிலும், ஜெ. ஆர். ஜான் ஆபிரகாமின் படத்தொகுப்பில் மார்ச்சு 2017இல் திரையரங்குகளில் வெளியான தமிழ்த்திரைப்படம்.
# கடுகு (திரைப்படம்)

## நடிப்பு

- பரத்- நம்பியாக
- இராஜகுமரன் - பாண்டி (புலி ஜெ. பாண்டி)
- இராதிகா பிரசித்தா - எபியாக
- சுபிக்ஷா
- பாரதி சீனி- அனுருத்தாக
- ஏ. வெங்கடேஷ்
- பிளவர் ஏ. மனோகரன்
- பாலஜி சக்திவேல் - மதிப்புறுத்தோற்றம்
- விஜய் மில்டன்- மதிப்புறுத்தோற்றம்
# கடுகு (திரைப்படம்)

## கதை

தக்க நேரம் வந்தால் பேருருவம் எடுத்துவிடும் ஒரு எளியவனின் கதையே கடுகு. புலி வேடக் கலைஞரான பாண்டி (இராஜகுமாரன்). இப்புலிவேடக்கலை அழிந்து வருவதால் அவர் வறுமையில் இருக்கின்றார். தரங்கம்பாடியில் காவல்துறை அலுவலராகப் பணியில் இருக்கும் வெங்கடேசுக்கு உதவி செய்ய அவருடன் செல்கிறார் பாண்டி. அந்த ஊரில் உள்ள மக்களுக்கு தன்னால் இயன்ற அளவிற்கு நன்மைகளைச் செய்கின்றார். நம்பி பரத் அதே ஊரில் உள்ள ஒர் இளம் அரசியல்வாதி. இளைஞர்களிடேயே பேர் பெற்ற குத்துச்சண்டை வீரர். நம்பியின் ஊருக்கு வரும் அமைச்சர் ஒருவர் தவறான ஒன்றினைச்செய்து விடுகின்றார். அந்தத் தவறின் பக்க விளைவுகள் என்ன? அதில் நம்பியின் பங்கு என்ன? பாண்டிக்கும் இதற்கும் உள்ள தொடர்பு என்ன ஆகிய வினாக்களுக்கான விடைகளை அளிக்கின்றது இப்படத்தின் கதை.
# கடுகு (திரைப்படம்)

## இசை

இத்திரைப்படம் எஸ். என். அருணகிரியின் பாடலிசையிலும் ஜெ. அனூப் சீலின் பின்னணியிசையிலும் உருவாகியுள்ளது. இத்திரைப்படத்தின் பாடல்களை மதன் கார்க்கி, எழுதியுள்ளனர். மகளிர் மட்டும் திரைப்படத்திற்குப் பிறகு இத்திரைப்டத்திற்கு 2டி என்டேர்டைன்மென்ட் நிறுவனம் இசை வெளியீட்டினைச் செய்துள்ளது.
# காவேரி மகளிர் கல்லூரி

** காவேரி மகளிர் கல்லூரி** மகளிருக்காக 1984இல் "கற்க நிற்க" என்னும் மணிமொழியுடன் நிறுவப்பட்ட ஒரு கல்லூரி. இக்கல்லூரி பாரதிதாசன் பல்கலைக்கழகத்தின் இணைவு பெற்ற கல்லூரி.
# காவேரி மகளிர் கல்லூரி

## அமைவிடம்

இக்கல்லூரி தமிழ்நாடு, திருச்சிராப்பள்ளியில் அண்ணாலமலை நகரில் அமைந்துள்ளது.
# காவேரி மகளிர் கல்லூரி

## அறிமுகம்

காவேரி மகளிர் கல்லூரி''' மகளிருக்கு கல்வியில் முதன்மை அளிப்பதன் பொருட்டு 1984ஆம் ஆண்டு நிறுவப்பட்டது.
# காவேரி மகளிர் கல்லூரி

## துறைகள்

இக்கல்லூரியில் கலை, அறிவியல் புலங்களில் பின்வரும் துறைகளுக்கானப் படிப்புகள் வழங்கப்படுகின்றன.
# காவேரி மகளிர் கல்லூரி

## துறைகள்

### அறிவியற்புலத்தில் உள்ள பிரிவுகள்

- கணிதவியல்
- உயிரி வேதியியல்
- உயிரியல்
- கணினி அறிவியல்
- தாவரவியல்
- உணவு மற்றும் ஊட்டச்சத்து அறிவியல்
# காவேரி மகளிர் கல்லூரி

## துறைகள்

### கலைப்புலத்தில் உள்ள பிரிவுகள்

"கலை மற்றும் வணிகத்துறைகள்"
- பொருளியல்.
- வணிகம்.
- வணிக மேலாண்மை
- சமூகப்பணிகள்.
# ஜெ. எம். ஜி. லெ கிளேசியோ

**சான்-மரீ குஸ்தாவ் லெ கிளேசியோ** (*Jean-Marie Gustave Le Clézio* (; பிறப்பு 13 ஏப்ரல் 1940) ஒரு பிரன்சு எழுத்தாளர் மற்றும் பேராசிரியர். ஜெ.எம்.ஜி.லெ.கிளெஸியோ என்று அறியப்படுகிறார். நாற்பது (40) அதற்கும் மேற்பட்ட படைப்புகளை எழுதியிருக்கிறார். 1963 ஆம் ஆண்டிற்கான பிரிக்ஸ் ரெனாடாக்ஸ் விருதைப் பெற்றார். 2008 ஆம் ஆண்டிற்கான இலக்கியத்திற்கான நோபல் பரிசு "புதிய புறப்பாடு, கவிதை சாகசம் மற்றும் உணர்ச்சிபூர்வமான மெய்மறந்த இன்பம் , ஒரு நாகரீகத்தைத் தாண்டி, நாகரிகத்திற்கு கீழேயுள்ள ஒரு மனிதனின் ஆராய்ச்சியாளர்" என்ற படைப்பிற்காக வழங்கப்பட்டது.
# 2018 கண்பார்வையற்றோருக்கான உலகக் கிண்ணம்

**2018 கண்பார்வையற்றோருக்கான உலகக் கிண்ணக் கிரிக்கெட் தொடர்** 5ஆவது 40 ஓவர் கொண்ட கண்பார்வையற்றோருக்கான உலகக் கிண்ணம் ஆகும். இத் தொடரினை பாகிஸ்தான் மற்றும் ஐக்கிய அரபு எமிரேட்ஸ் ஒன்றிணைந்து நடத்தின. ஆரம்பத்தில் இந்த தொடரினை நடத்தும் உரிமை பாகிஸ்தானிடம் மட்டுமே கிடைத்திருந்த நிலையில் பாதுகாப்பு காரணங்களுக்காக அவற்றை காரணம் காட்டி இந்தியா போன்ற நாடுகள் பின்வாங்கிய நிலையில் மற்றைய ஆட்டங்கள் ஐக்கிய அரபு எமிரேட்ஸுக்கு மாற்றப்பட்டன.  
இறுதி ஆட்டத்தில் இந்திய அணி பாகிஸ்தான் அணியினரை 2 விக்கெட் வித்தியாசத்தில் வெற்றி பெற்று இரண்டாவது முறையாக கண்பார்வையற்றோருக்கான உலகக் கிண்ணத்தை வென்றது.
# 2018 கண்பார்வையற்றோருக்கான உலகக் கிண்ணம்

## லீக் ஆட்டங்கள்

மொத்தமாக 15 லீக் போட்டிகள் நடைபெற்று அவற்றிலிருந்து 4 அணிகள் தெரிவாகின.
# 8 தோட்டாக்கள்

**8 தோட்டாக்கள்** (8 Thottakkal) ஶ்ரீ கணேஷ் இயக்கத்தில், வெற்றி, எம். எசு. பாசுகர், நாசர் (நடிகர்), அபர்ணா பாலமுரளி உள்ளிட்டோரின் நடிப்பில் வெளியாகியுள்ள தமிழ்த்திரைப்படமாகும். கே. எஸ். சுந்தரமூர்த்தியின் இசையில், தினேஷ் கே. பாபுவின் ஒளிப்பதிவில், நாகூரானின் படத்தொகுப்பில் உருவாகியுள்ள இத்திரைப்படம் 07, ஏப்ரல் 2017இல் வெளியானது.
# 8 தோட்டாக்கள்

## நடிப்பு

- வெற்றி -சத்யாவாக
- எம். எசு. பாசுகர் - கிருட்டிணமூர்த்தியாக
- நாசர் - பாண்டியனாக
- அபர்ணா பாலமுரளி - மீரா வாசுதேவனாக
- மணிகண்டன்- ஜெய்யாக
- மைம் கோபி - குணசேகரனாக
- டி. சிவா
- மீரா மிதுன்
- சார்லஸ் வினோத்
- லாலு
- இரஞ்சித்
# 8 தோட்டாக்கள்

## படப்பணிகள்

இத்திரைப்படத்தின் படப்பிடிப்புப்பணிகள் ஆகத்து 2016இல் தொடங்கி நவம்பர் 2016இல் நிறைவுள்ளது. இத்திரைப்படத்தின் படப்பிடிப்பு சென்னையிலேயே 47 நாட்கள் நடத்தப்பட்டன.
# 8 தோட்டாக்கள்

## கதை

இளம் காவல் அலுவலர் ஒருவர் தன் துப்பாக்கியை இழந்து விடுகின்றார். அவர் பறிகொடுத்த அந்தத் துப்பாக்கியைக் வைத்துகொண்டு இயல்பற்ற நிகழ்வுகளை அரங்கேற்றும் இயல்பான மனிதரைச்சுற்றி நிகழும் பரபரப்பான நிகழ்வுகளின் பின்னல் கதையே இத்திரைப்படம். காவல் துறைப்பணியில் புதிதாகப் பொறுப்பெடுக்கின்றார் உதவி ஆய்வாளர் சத்யா (வெற்றி). சத்யா காவல் துறையின் பணிக்கு பொருந்தி வரக்கூடிய இயல்பற்றவர். பிறர் இவரை பிழைக்கத் தெரியாதவர் எனச்சொல்வார்கள். சத்யா தன் துப்பாக்கியைத் எதிர்பாராத வகையில் தொலைத்து விடுகின்றார். அவர் தொலைத்த துப்பாக்கி ஒரு கொலை செய்யப்படுவதற்கும், கொள்ளை நிகழ்த்தப்படுவதற்கும் துணையாகி விடுகின்றது. துப்பாக்கியும் அதை எடுத்த குற்றவாளியும் தேடப்படுகின்றனர். இந்தத்தேடல் வேட்டையில் பல கொலைகள் நிகழ்கின்றன. காணமல் போன துப்பாக்கியில் இருந்த எட்டுத் தோட்டாக்கள் எவரை? எதற்காச் சாய்க்கின்றன? காணமல் போன துப்பாக்கியை எடுத்து பல திருப்பங்களை உருவாக்கியவரை காவல் துறையால் கண்டறியா இயன்றதா? என்பதே இத்திரைப்படத்தின் கதை.
# 8 தோட்டாக்கள்

## இசை

இத்திரைப்படத்திற்கு கேஎஸ். சுந்தரமூர்த்தி பாடலிசை, பின்னணி இசைப்பணிகளை மேற்கொண்டுள்ளார். இப்படத்தின் பாடல்கலை குட்டிரேவதி, ஜிகேபி, ஶ்ரீகணேஷ் ஆகியோர் எழுதியுள்ளனர். இத்திரைப்படத்தின் இசை உரிமையை யுவன் சங்கர் ராஜா பெற்றுள்ளார்.
# ஆன்னி வாக்கர்

**ஆன்னி வாக்கர்** *(Anne Walker)* ஒரு பிரித்தானிய வானியலாளர் ஆவார். பிரித்தானியவிலேயே வானியலில் சம்பளத்துக்கு அமர்த்தப்பட்ட முதல் பெண்மணி இவரே ஆவார். இவர் 1876 முதல் 1904 வரை கேம்பிரிட்ஜ் வான்காணகத்தில் அமர்த்தப்பட்ட மாந்தக் கணிப்பாளர்களில் ஒருவராவார். பிற பெண்மணிகளைப் போல்ல்லாமல், இவர் வான்காணகத்தில் நெடுங்காலம் வரை பணிபுரிந்தார்.  
இவர் 1864 இல் சுப்போக்கில் உள்ள விக்காம் அங்காடியில் பிறந்தார். இவர் 1879 இல் தன் 15 ஆம் அகவையில் வான்காணகத்தில் பணியில் சேர்ந்து 24 ஆன்டுகல் பணிபுரிந்துள்ளார்.ஆப்போது இவர் ஜான் கவுச் ஆடம்சு, இராபெர்ட் சுட்டாவெல் பால் ஆகியோரிடம் பணிபுரிந்துள்ளார். அப்போது இவர் வான்காணகத்தின் முதுநிலை உதவியாளராகிய வானியலாளர் ஆந்திரூ கிரகாமிடம் நேரடியாக வேலை செய்துள்ளார். வான்காணகத்தில் இருவர் மட்டுமே நோக்கீடு செய்யமுடியும். எனவே வாக்கர் கிரகாமின் நடப்பு உதவியாளராகிய என்றி தோடு உடல்நலிவால் நின்றதும் அவருக்குப் பதிலாக நோக்கிடுகலைச் செய்யலானர். இவர்1892 இல் இருந்து கிரகாமின் நோக்கீடுப் பங்காளர் ஆனார். இவர் 1894 முதல் 1896 வரை தானே தனியாக நோக்கிடுகளைப் பதிவு செய்தார்.  
ஆந்திரூ கிரகாம் 1903 இல் தனது 88 ஆம் அகவையில் ஓய்வு பெற்றார். இதே நேரத்தில் ஆன்னி வாக்கரும் கேம்பிரிட்ஜ் வான்காணகத்தில் 21 ஆண்டுகள் பணிக்குப் பின்னர் ஓய்வு பெற்றார்.  
இவர் வழக்கமான கணிப்பாளராக மட்டுமன்றி, கிரகாமுடன் இணைந்து நோக்கீட்டிலும் ஈடுபட்டதாகக் கூறப்படுகிறது. இது உண்மையானால், கரோலின் எர்ழ்செலுக்குப் பிறகு இரவுநேர நோக்கிட்டில் ஈடுபட்ட இரண்டாம் பெண்மணி இவரே ஆகிறார்.
# செயெடிட்டு

**செயெடிட்டு** (jEdit) என்ற கட்டற்ற உரைத்தொகுப்பிகளுள் ஒன்றாகும். இதன் மூலநிரற்தொகுப்புகள் குனூ பொதுமக்கள் உரிமத்தின் கீழ் உள்ளன. யாவா நிரல்மொழியில் இது எழுதப்பட்டுள்ளது அதன் முதன் ஆங்கில எழுத்தான**j** என்பதும், **editor** என்ற ஆங்கில சொல்லும் இணைக்கப்பட்டு, இதன் பெயர் உருவாக்கப்பட்டுள்ளது. மேலும், இது வின்டோசு, மாக், பிஎசுடி, லினக்சு போன்ற பல வகை இயக்குதளங்களிலும் செயற்பட வல்லது ஆகும். இதனை உருவாக்கும் திட்டப்பணி 1998 ஆம் ஆண்டு, சுலாவா பெசுடவு (Slava Pestov)என்பவரால் தொடங்கப்பட்டு, 2006 ஆம் ஆண்டு கட்டற்ற மென்பொருள் அறக்கட்டளையிடம் ஒப்படைக்கப் பட்டுள்ளது. 200 க்கும் மேற்பட்ட கோப்பு வடிவங்களையும், நிரல்மொழிக்கு ஒப்ப, அதனதன் ஒத்த உட்கூறுகளை வேறுபட்ட நிறங்களில் காட்டும் திறன் உடையதாகவும்(syntax highlighting) விளங்குகிறது.
# சிஞ்சிருக்கான்

**சிஞ்சிருக்கான்** அல்லது **தையற்கார எறும்பு** (Weaver ant) என்பவை ஒரு வகை எறும்புகளாகும். இந்த தையற்கார எறும்புகள் மரங்களில் வாழ்கின்றன. அவற்றின் வேலைக்கார எறும்புகள் தாங்கள் வசிக்கும் மரத்தின் இலைகளை வளைத்து அவற்றை பட்டுப்போன்ற இழை மூலம் இணைத்து கூட்டை வடிவமைப்பவை. இலற்றை ஒன்றிணைப்பதற்கு எறும்பின் தோற்றுவளரிகள் வெளியிடும் (Larvae) இழைகளைப் பயன்படுத்திக் கொள்பவை.  
இவற்றில் முதன்மையான வேலைக்கர எறும்புகள் சுமார் 8-10 மிமீ (0.31-0.39 அங்குலம்) நீளமும், சிறிய எறும்புகள் அவற்றின் அளவில் சுமார் பாதியளவு நீளமும் கொண்டவை. இந்த எறும்புகள் சிவப்பு நிறத்தில் இருந்து மஞ்சள் கலந்த பழுப்பு நிறங்களாக இனங்களைப் பொறுத்து நிறத்தில் வேறுபடுகின்றன. இந்த வகையின் ராணி எறும்புகள் பச்சை நிறத்திலும் இறக்கைகளுடனும் இருக்கும்.  
சமூகப் பூச்சியான இவை கூட்டைப் பாதுகாப்பதில் கவனமாக இருக்கும். எதிரிகள் வந்தால் விரைந்து கடித்துவிடும். கடிக்கும்போது கடிவாயில் பாமிக் அமிலத்தை செலுத்தும் என்பதால், கடிபட்ட இடத்தில் எரிச்சலுடன் கூடிய வலி ஏற்படும். இது ஓர் இரைக்கொல்லியும்கூட. இவை மரங்களுக்கு தீங்கு விளைவிக்கும் பூச்சிகளை வேட்டையாடுவதால் இவை நன்மை செய்யும் பூச்சிகளாக கருதப்படுகின்றன.
# மார்த்தா பி. கேனசு

**மார்த்தா பாத்ரீசியா கேனசு** *(Martha Patricia Haynes)* (பிறப்பு 1951) ஓர் அமெரிக்க வானியலாளர் ஆவார். இவர் கதிர்வானியலிலும் புறப்பால்வெளி வானியலிலும் சிறப்பு புலமையாளர் ஆவார். இவர் 1989 இல் வானியலுக்கான ஆன்னி ஜம்ப் கெனான் விருதைக் கதிர்தொலைநோக்கிகளைப் பயன்படுத்தி புடவியில் உள்ல பால்வெளிகளின் பரவலைப் படம் வரைந்ததற்காக இரிக்கார்டோ ஜியோவனெல்லியுடன் இணைந்து பெற்றார். இவர் கார்னெல் ப்ல்கலைக்கழகத்தில் வானியலில் கோல்டுவின் சுமித் பேராசிரியராக உள்ளார். இவர் அமெரிக்காவிலும் பன்னாட்டு வானியல் குமுகங்களிலும் பல உயர்மட்டக் குழுக்களில் பணிபுரிந்துள்ளார். இதில் தேசியக் கல்விக்கழகங்களின் பொறியியல், புறநிலை அறிவியல் பிரிவின் அறிவுரைக் குழுவும் (2003-2008)வானியல், வானியற்பியல் பத்தாண்டு மீள்பார்வைக் குழுவும் அடங்கும் ( 2010 இல்). இவர் 2006 முதல் 2012 வரையில் பன்னாட்டு வானியல் ஒன்றியத்தின் செயற்குழுவின் துணைத்தலைவராக இருந்துள்ளார். இவர் 1994 இல் இருந்து கூட்டுப் பல்கலைக்கழகங்களின் நிறுவனத்தில் அறக்கட்டளையாளர் குழுமத்திலும் இருந்து வருகிறார்.
# மார்த்தா பி. கேனசு

## கல்வி வாழ்க்கை

கேனசு வெல்லெசுலி கல்லூரிய்ல் இயற்பியலிலும் வானியலிலும் இளங்கலைப் பட்ட்த்தை 1973 இல் பெற்றார். இவர் முதுவர் பட்டப் படிப்புக்காக இந்தியானா பல்கலைக்கழகத்தில் சேர்ந்தார்ரிவர் இங்கு 1975 இல் முதுவர் பட்டமும் 1978 இல் முனைவர் பட்டமும் பெற்றார். இவர் 1978 முதல் 1981 வரையில் தேசிய வானியல் மின்னணு மண்டல மையத்தில் பணிசெய்தார். பின்னர், இவர் கிரீன் வங்கித் தொலைநோக்கியின் உதவி இயக்குநராகச் சேர்ந்தார். இவர் 1983 இல் கார்னெல் பலகலைக்கழகத்தின் புலவுறுப்பினராகச் சேர்ந்தார். இவரும் இரிக்கார்டோ ஜியோவனெல்லியும் *கட்புல புடவியின் பேரளவு படலக் கட்டமைப்பின் முப்பருமானக் காட்சியை முதலில் உருவாக்கியமைக்காக* என்றி டிரேப்பர் பதக்கத்தைப் 1989 இல் பெற்றனர். இவர் 1999 இல் அமெரிக்கக் கலை, அறிவியல் கல்விக்கழகத்துக்கும் 2000 இல் தேசிய அறிவியல் மன்றத்துக்கும் தேர்வு செய்யப்பட்டார்.
# மார்த்தா பி. கேனசு

## சொந்த வாழ்க்கை

கேனசு நெடுங்காலத்துக்குத் தன்னோடு பணிபுரிந்த இரிக்கார்டோ ஜியோவனெல்லியை மணந்துகொண்டார். இருவரும் இப்போது நியூயார்க்கில் உள்ள இதாக்காவில் வாழ்ந்துவருகின்றனர்.
# மார்த்தா பி. கேனசு

## தேர்ந்தெடுத்த வெளியீடுகள்

- Haynes, M. P., and R. Giovanelli. "Large-Scale Structure in the Local Universe: The Pisces-Perseus Supercluster." In Large-Scale Motions in the Universe, V. C. Rubin and G. F. Coyne, eds. (Princeton: Princeton University Press, 1988), 45.
- Haynes, M. P. "Evidence for Gas Deficiency in Cluster Galaxies." In Clusters of Galaxies, W. R. Oegerle, M. J. Fitchett, and L. Danly, eds. (New York: Cambridge University Press, 1990), 177.
- Vogt, N. P., T. Herter, M. P. Haynes, and S. Courteau. "The Rotation Curves of Galaxies at Intermediate Redshift." Astrophys. J. Lett. 415 (1993).
- Roberts, M. S., and M. P. Haynes. "Variation of Physical Properties along the Hubble Sequence." Annu. Rev. Astron. Astrophys. 32, 115 (1994).
- Haynes, M. P., and A. H. Broeils. "Cool HI Disks in Galaxies." In Gas Disks in Galaxies, J. M. van der Hulst, ed. (New York: Springer-Verlag, 1995), to appear.
# இசுட்ரோன்சியம் புரோமேட்டு

**இசுட்ரோன்சியம் புரோமேட்டு** *(Strontium bromate)* என்பது Sr(BrO3)2 அல்லது SrBr2O6 என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். தொழிற்சாலைகளிலும் ஆய்வகங்களிலும் அரிதாகவே பயன்படுத்தப்படுகிறது. இருப்பினும் ஆலிவர் சாக்சு எழுதிய அங்கிள் டங்சுடன்: மெமோரிசு ஆஃப் எ கெமிக்கல் பாய்வுட் என்ற நூலில் இச்சேர்மத்தைப் பற்றி குறிப்பிடப்பட்டுள்ளது.  
நிறைவுற்ற நீர்த்த கரைசலிலிருந்து படிகமாகும்போது இவ்வுப்பு ஒளிர்வதாக கூறப்படுகிறது. இசுட்ரோன்சியம் புரோமேட்டு தண்ணீரில் கரைகிறது. மேலும் இது சற்று வலிமையான ஆக்சிசனேற்றியாகக் கருதப்படுகிறது
தோலில் பட்டால் எரிச்சலையும் சுவாசிக்க நேர்ந்தால் மூச்சுக் குழாய்களில் எரிச்சலையும் உண்டாக்கும் இசுட்ரோன்சியம் புரோமேட்டு நச்சுத் தன்மை மிக்கதாகும்.
# மேரி எலன் உரைட் கிரேவுட்டர்

**மேரி எலன் உரைட் கிரேவுட்டர்** *(Mary Helen Wright Greuter)* (திசம்பர் 20, 1914 – அக்தோபர் 23, 1997) ஓர் அமெரிக்க வானியலாளரும் வரலாற்றாசிரியரும் ஆவர், இவர் மாந்தரினவியல், தொல்லியல், இயற்பியல் உட்பட, அறிவியல் புலங்களின் வரலாற்றைப் பற்ரியும் முறையியல் பற்றியும் எழுதியும் பதிப்பித்தும் உள்ளார்.
# மேரி எலன் உரைட் கிரேவுட்டர்

## இளமை

இவர் வாழ்சிங்டன் டி.சி.யில் பிறந்தார். இவரது தந்தையார் புவி இயற்பியலாளராகிய பிரெடெரிக் யூகின் உரைட் ஆவார்;தய்யர் கத்லீன் எதெல் பின்லே ஆவார். இவர் தொழில்முறையில் உரைட் எனும் குடும்ப்ப் பெயரால் அழைக்கப்பட்டவர் ஆவார். இவரது உடன்பிறப்புகளாக வில்லியம் எஃப். உரைட், கென்னத் ஏ. உரைட் ஆகிய இருவரும் அடங்குவர். இவர் 1934 இல் தன் பென்னெட் இளையோர் கல்லூரியில் படித்து முடித்து வாசர் கல்லூரியில் இளவல் பட்டத்தை 1937 இல் பெற்றார். வானியல் முதுவர் பட்டத்தை வானியலில் 1939 இல் பெற்றார். அந்த ஆண்டே வாசர் கல்லூரி வான்காணக உதவியாளரானார். இருந்தும் இவருக்குக் குழந்தைகள் ஏதும் இல்லை. இவர் கோடைகளில் சகாசுதவேகா திவில் தங்கினார்; இவருக்கு வாழ்சிங்டன், நியூசெர்சி, நாந்துகெட் ஆகிய இடங்களைல் வீடுகள் வைத்திருந்தார். இவருக்குச் சிற்பவேலை செய்ய மிகவும் பிடிக்கும். இவர் மாரடைப்பால் 1997 இல் வாழ்சிங்டன் டி.சி யில் இறந்தார்
# அந்த ஒரு நிமிடம்

***அந்த ஒரு நிமிடம்*** என்பது 1985 ஆவது ஆண்டில் வெளியான ஓர் இந்தியத் தமிழ்த் திரைப்படமாகும். மேஜர் சுந்தரராஜன் எழுதி இயக்கிய இத்திரைப்படத்தில் கமல்ஹாசன், ஊர்வசி ஆகியோர் முக்கிய வேடங்களிலும், ஜெயமாலினி, தேங்காய் சீனிவாசன், பண்டரி பாய் ஆகியோர் இதர துணை வேடங்களிலும் நடித்திருந்தனர். இத்திரைப்படம் சராசரியான வரவேற்பைப் பெற்றது.  
இத்திரைப்படம் தெலுங்கு மொழியில் *டொங்கலா வேட்டகாடு* மற்றும் *மகான்* என்ற பெயரில் இந்தி மொழியில் எனும் பெயரில் மொழிமாற்றம் செய்யப்பட்டது.
# அந்த ஒரு நிமிடம்

## நடிகர்கள்

- கமல்ஹாசன் - குமார்
- ஊர்வசி - வசந்தி
- ஒய். ஜி. மகேந்திரன் - பாலு
- மேஜர் சுந்தரராஜன் - இராஜசேகர்
- தேங்காய் சீனிவாசன் - சீனு
- ஜெயமாலினி
- அனுராதா
- பண்டரி பாய் - ராதா
- வேணு அரவிந்த் - ராஜூ, காவல் ஆய்வாளர்
- சலீமா - டான்சர் அர்ச்சனா
- லூசு மோகன்
- வீர ராகவன்
- மகேந்திரன்
- ராசா
# அந்த ஒரு நிமிடம்

## தயாரிப்பு

சென்னையில் உள்ள ஒய். ஜி. மகேந்திரன் வீட்டில் சில காட்சிகள் படப்பிடிப்பு நடத்தப்பட்டது.
# அந்த ஒரு நிமிடம்

## பாடல்கள்

இப்படத்திற்கு இளையராஜா இசையமைத்தார்.  
| **எண்.** | **பாடல்** | **பாடகர்(கள்)** | **பாடலாசிரியர்** | **நீளம் (நி:வி)** |  |
| --- | --- | --- | --- | --- | --- |
| 1 | "அலைகளில் மிதக்குது" | எஸ். பி. பாலசுப்பிரமணியம், எஸ். ஜானகி | வைரமுத்து | 04:27 |  |
| 2 | "பச்சோந்தியே கேளடா" | எஸ். பி. பாலசுப்பிரமணியம் | கங்கை அமரன் | 04:28 |  |
| 3 | "காத்திருப்பது பாத்திருப்பது" | எஸ். பி. பாலசுப்பிரமணியம், மலேசியா வாசுதேவன் | கங்கை அமரன் | 04:30 |  |
| 4 | "சிறிய பறவை" | எஸ். பி. பாலசுப்பிரமணியம், எஸ். ஜானகி | வைரமுத்து | 05:50 |  |
| 5 | "தேவை இந்த பாவை" | எஸ். பி. பாலசுப்பிரமணியம், எஸ். பி. சைலஜா | நா. காமராசன் | 04:20 |  |
| 6 | "நல்ல நேரம் நேரம்" | எஸ். ஜானகி | வைரமுத்து | 04:04 | } |
# வயதுவந்த நாள்

**வயதுவந்த நாள்** (Coming of Age Day) (成人の日|Seijin no Hi) என்பது சப்பானிய விடுமுறை நாளாகும். இது ஒவ்வோராண்டும் சனவரி மாதம் இரண்டாம் திங்கட் கிழமை அன்று வருகிறது. இந்த நாளானது 20 வது வயதுக்கு வந்தவர்களின் கொண்டாட்ட நாளாகும். இளம் பெண்கள் பூப்பெய்துவது வெவ்வேறு வயதிலும் நாட்களிலும் இருந்தாலும் எல்லா பருவப் பெண்களும் 20 வது வயது தொடங்கும்போது அதற்காகக் கொண்டாடப்படுகின்றனர்.
# வயதுவந்த நாள்

## வரலாறு

கி.பி 714 இல் இருந்து இந்த விழா சடங்குகளுடன் சப்பனில் கொண்டாடப்படுகிறது. 1948 ஆம் ஆண்டு முதல் பொது விடுமுறை அறிவிக்கப்பட்டு சனவரி 15 அன்று கொண்டாடப்பட்டது. 2000 ஆம் ஆண்டில் இருந்து, விழாவானது ஆண்டுதோரும் சனவரி மாதம் இரண்டாவது திங்கட்கிழமை என மாற்றப்பட்டது.
# வயதுவந்த நாள்

## விழா

விழாநாளன்று இருபது வயதை எட்டியவர்களுக்கு உள்ளாட்சி மன்றங்களில் காலை நேர வரவேற்பு நிகழ்ச்சி நடைபெறும். அப்போது நகராட்சி நிர்வாகிகள், இளைஞர்கள் எப்படிப் பொறுப்புடனும் ஊக்கத்துடனும் செயல்பட்டு முன்னுக்கு வர வேண்டும் என்று அறிவுரையாற்றுவார்கள். பிறகு, இந்த இளைஞர்கள், யுவதிகளின் குடும்பத்தினர் ஆலயங்களுக்குச் சென்று வாழ்க்கையில் வெற்றியும் நல்ல ஆரோக்கியமும் கிட்ட வழிபடுவார்கள்.  
விழாவின்போது பெரும்பாலான பெண்கள் நாட்டின் பாரம்பரிய உடையான கிமோனோவின் பாணியில் நீண்டு கால்கள்வரை தொங்கியபடி இருக்கும் ஆடையான ஃபுரிசோடை அணிவர் மேலும் ஸோரி என்ற செருப்புகளை அணிந்து கொண்டாடுவர். பெரும்பாலானவர்கள் இவ்வகை ஆடைகளை வைத்திருக்க மாட்டார்கள், மேலும் இந்த ஆடைகள் விலை உயர்ந்ததவை என்பதால் விலை கொடுத்து வாங்காமல் உறவினர்களிடம் இரவல் வாங்கியோ அல்லது, வாடகைக்கு வாங்கியோ அணிவர். ஆண்கள் சிலநேரங்களில் பாரம்பரிய உடையை அணிவர், ஆனால் இக்காலத்தில் பல ஆண்கள் பாரம்பரிய ஆடைகள் அணிவதை விடுத்து மேற்கத்திய ஆடைகள் அணிவதை வழக்கமாக கொண்டுள்ளனர். அன்று மாலையில் இளைஞர்கள் மதுபானக் கேளிக்கை விருந்துகளில் கூட்டமாக கலந்துகொள்கின்றனர். 2017 ஆம் ஆண்டு 12.30 லட்சம் பேர் 20 வயதை எட்டினர். 1970 உடன் ஒப்பிடுகையில் இது பாதிதான். ஜப்பானின் மொத்த மக்கள்தொகை யில் 25%-க்கும் மேல் 65 வயது மற்றும் அதைத் தாண்டியவர்கள். 2015 முதல் 2030-க்குள் மக்கள்தொகை மேலும் ஒரு கோடி குறையவிருக்கிறது. இது நாட்டின் பொருளாதாரத்திலும் எதிரொலிக்கக் கூடும் என அரசு அஞ்சுகிறது.
# தனபாக்கியம் கிருஷ்ணசாமி முதலியார் மகளிர் கல்லூரி

**தனபாக்கியம் கிருஷ்ணசாமி முதலியார் மகளிர் கல்லூரி** (த.கி.மு) மகளிர் கல்லூரி மகளிர் கல்வியின் மேம்பாட்டிற்காக 1972 இல் வேலூரில் நிறுவப்பட்ட ஒரு கலை, அறிவியல் கல்லூரி. இக்கல்லூரி திருவள்ளுவர் பல்கலைக்கழத்தின் இணைவுப்பெற்ற கல்லூரிகளில் ஒன்றாகும்.
# தனபாக்கியம் கிருஷ்ணசாமி முதலியார் மகளிர் கல்லூரி

## அமைவிடம்

தமிழ்நாட்டிலுள்ள வேலூர் மாவட்டத்தில் இக்கல்லூரி அமைந்துள்ளது. சாய்நாதபுரம் என்ற பகுதியில் அமைந்துள்ளது.
# தனபாக்கியம் கிருஷ்ணசாமி முதலியார் மகளிர் கல்லூரி

## வரலாறு

இக்கல்லூரி்யை 1972ஆம் ஆண்டு கிருஷ்ணசாமி முதலியாரும் தனபாக்கியம் அம்மாளும் நிறுவியுள்ளார்கள்.
# தனபாக்கியம் கிருஷ்ணசாமி முதலியார் மகளிர் கல்லூரி

## துறைகள்

கலை, அறிவியல், வணிகம் போன்ற துறைகளில் இளநிலை கல்வி, முதுநிலைக் கல்வி, ஆய்வியல் நிறைஞர், முனைவர்ப்பட்ட கல்விப்படிப்புகள் அளிக்கப்பட்டு வருகிறது.
# தனபாக்கியம் கிருஷ்ணசாமி முதலியார் மகளிர் கல்லூரி

## துறைகள்

### அறிவியலில் வழங்கப்படும் பாடங்கள்கள்

- இயற்பியல்
- வேதியியல்
- கணிதம்
- உயிர் வேதியியல்
- உயிரியல்
- உயிரித்தொழில்நுட்பம்
- நுண்ணுயிரியல்
- உளவியல்.
- கணினி அறிவியல்
- தாவரவியல்
- உணவு, ஊட்டச்சத்தியல்
# தனபாக்கியம் கிருஷ்ணசாமி முதலியார் மகளிர் கல்லூரி

## துறைகள்

### கலை மற்றும் வணிகத்துறைகள்

- தமிழ்
- ஆங்கிலம்.
- வரலாறு.
- பொருளியல்.
- வணிகம்
- வணிக மேலாண்மை
# பணியா

**பணியா** (*Bania*) அல்லது **வணியா** (*Vania*) நிதி நிறுவனங்கள், வணிக நிறுவனங்கள், வட்டித் தொழில், நவதானியங்கள் மற்றும் நறுமணப் பொருட்களை விற்றல், எண்ணெய் பிழிதல் மற்றும் விற்றல் போன்ற வணிகங்களிலும், தொழில்களில் ஈடுபடும் வைசியர் ஆவார். மேற்கு வங்காளத்தில், *பணியா* எனும் சொல் குறிப்பிட்ட சாதியினரைக் குறிப்பதாக உள்ளது.  
தமிழ் நாட்டில் முன்னர் செக்கு மூலம் எண்ணெய் பிழியும் தொழில் செய்வோரையும், எண்ணெய் விற்கும் வணிகத்தில் ஈடுபடும் சமூகத்தினரையும் வாணியர் என்றும், வாணிய செட்டியார் என்றும் அழைப்பர்.
# பணியா

## பெயர்க் காரணம்

வைசியர்களை குறிப்பிடும் *வணிஜ்* அல்லது *பணிஜ்* எனும் சமசுகிருத வேர்ச் சொல்லிருந்து *பணியா* எனும் சொல் பிறந்துள்ளது.மேற்கு இந்தியாவில் வணிகத் தொழிலில் ஈடுபடும் ஒரு குறிப்பிட்ட சமூகத்தினரை *பணியா* எனச் சாதி பெயரிட்டு அழைக்கின்றனர். வங்காளத்தில் வட்டித் தொழிலில் புரிபவர்களை பணியா என்று குறிப்பிட்டாலும், குஜராத், இராஜஸ்தான் மகாராட்டிரா, கோவா போன்ற மாநிலங்களில், வணிகத்தில் ஈடுபடும் பணியா என்ற சாதியினர் உள்ளனர்.
- சாந்திதாசு சாவேரி (1584–1659)
- மகாத்மா காந்தி குடும்பம்
- பிரேம்சந்த் ராய்சந்த் (1832–1906)
- பிர்லா குடும்பம்
- லாலா லஜபதி ராய் (1865-1912)
- கிருஷ்ணலால் சாவேரி (1868-1957)
- வால்சந்த் இராசந்த் (1882-1953)
- மைதிலி சரண் குப்த் (1886-1964)
- ராம் மனோகர் லோகியா (1910-1967)
- தால்மியா குடும்பம்
- திருபாய் அம்பானி (1932-2002)
- அமித் சா
- அரவிந்த் கெஜ்ரிவால்
# பணியா

## இதனையும் காண்க

- வைசியர்
- வாணியர்
- வாணிய செட்டியார்
- பனியர்
# கரசேவை

**கரசேவை** (**Kar seva**) என்பது, சீக்கிய சமயம் வலியுறுத்தும் முக்கிய அறங்களில் ஒன்றான தன்னலமற்ற சமுதாயத் தொண்டாகும்.  
அனைவரில் உறையும் இறைவனை அடையும் வழிகளில், கரசேவைமூலம் சமயத் தொண்டு மற்றும் சமுதாயத் தொண்டு செய்வது என்பது சீக்கிய சமய மரபாகும்.  
கைகளைக் கொண்டு பிறருக்கு தொண்டு செய்வது, வழிபாட்டிற்கான இறைவனின் ஆலயம் கட்டுதல் போன்ற செயல்கள் சீக்கிய சமய வரலாற்றில் கரசேவை என்பர். கரசேவை செய்பவர்களை **கரசேவகர்கள்** என்றும் அழைப்பர்.  
இருப்பினும், அண்மைக்காலத்தில், விசுவ இந்து பரிசத் அமைப்பினர் ராம ஜென்ம பூமியில் இராமருக்கு கோயில் எழுப்பும் செயலுக்கு **கரசேவை** என்று பெயரிட்டுள்ளனர்.  
பஞ்சாபி மொழியில் *சேவை* என்பதற்கு இறை வழிபாடு, வணக்கம் தெரிவித்தல் மற்றும் அன்பு மூலம் மரியாதை தெரிவித்தல் எனப் பொருளாகும். சீக்கிய குருக்களின் புனித கிரந்தங்கள் சேவையும் (தொண்டு), இறை வழிபாடும் இணைந்ததே *சேவை* எனக்கூறுகிறது. பலனை எதிர்பாராது, மனத்தாழ்வுடன், அன்புடன் செய்யும் தொண்டினையே சேவை எனக்கருதப்படுகிறது. பொதுவாக **கர சேவை** என்பதை தன்னார்வ உழைப்பு என மொழிபெயர்க்கப்படுகிறது.
# கரசேவை

## பொற்கோயிலில் கரசேவை

முகலாயப் பேரரசர் ஜகாங்கீர் ஆட்சிக் காலத்தில் அமிர்தசரஸ் நகரத்தில் உள்ள பொற்கோயில் தன்னலமற்ற சீக்கிய சமூக கரசேவகர்களால் எழுப்பட்டதாகும்.
இன்றளவும் அனைத்து சீக்கிய குருத்துவார்களில், தன்னலமற்ற தொண்டு புரியும் கரசேவகர்களால் உணவு சமைப்பது, உணவு பரிமாறுவது மற்றும் தூய்மைப் பணிகள் நடத்தப்படுகிறது.
# இந்தியாவில் மீக்கணினி

**இந்தியாவில் மீக்கணினி** தயாரிப்பானது 1980 களில் தான் ஆரம்பிக்கப்பட்டது. ஏனெனில் **கிரே** எனும் அமெரிக்க மென்பொருள் நிறுவனமானது மீக்கணினி மென்பொருட்களை பிற நாடுகளுக்கு ஏற்றுமதி செய்வதில் தடை இருந்தது. மேலும் இவ்வகையான பொருட்களின் மூலம் அனு ஆயுதப் பொருட்கள் செய்வதற்கான வாய்ப்புகள் இருந்ததால் இவ்வகையான தடைகள் இருந்தன.  
**பரம் 8000** எனும் இந்தியாவின் முதல் மீக்கணினியானது சூலை1, -1991 ஆம் ஆண்டில் செயல்படுத்தப்பட்டது. இது **மத்திய உயர்கணினி மேம்பாட்டு மையம் எனப்படும் சிடாக்கினால்** முழுவதும் உள்நாட்டிலேயே தயாரிக்கப்பட்டது ஆகும். பின்பு 1991 ஆம் ஆண்டு உருசியாவின் பங்களிப்புடன் மாஸ்கோ , ICAD இல் நிறுவப்பட்டது.
# இந்தியாவில் மீக்கணினி

## முதல் 500 இடங்களில் இந்திய மீக்கணினிகள்

சூன் 2017 ஆம் ஆண்டின் கணக்கெடுப்பின்படி இந்தியாவின் நான்கு மீக்கணினிகள் முதல் 500 இடங்களுக்குள் உள்ளது.  
| 165 | இந்திய அறிவியல் கழகம் | சஹாச்ரா | 901.5 | 1244.2 |  |
| --- | --- | --- | --- | --- | --- |
| 260 | இந்திய வெப்ப மண்டல காலநிலையியல் கழகம் | ஆதித்யா | 719.2 | 790.7 |  |
| 355 | டாட்டா அடிப்படை ஆராய்ச்சி கழகம் | டி ஐ எஃப் ஆர்- க்ரே எக்ஸ் சி 30 | 558.8 | 730.7 |  |
| 391 | இந்திய தொழில் நுட்பக் கழகம் | ஹச் பி அப்போல்லா | 524.4 | 1,170.1 | } |
# அந்தகாசூரன்

**அந்தகாசூரன்**, (சமசுகிருதம்: अन्धक), இந்து தொன்மவியலின்<nowiki/>படி, அசுரன் ஆவார். பார்வதியைக் கவர்ந்து சென்ற அந்தகாசூரனைச் சிவபெருமான் வதைத்தார்.  
சிவபெருமான், அந்தாசூரனை வதைத்த வரலாறு மச்ச புராணம், கூர்ம புராணம், லிங்க புராணம் மற்றும் சிவபுராணங்களில் விளக்கப்பட்டுள்ளது. சில சாத்திரங்கள் அந்தகாசூரன் ஆயிரம் தலைகள் கொண்டவனாகவும், இரண்டாயிரம் கைகள், கால்கள், கண்கள் கொண்டவனாகவும் கருதப்படுகிறார்.
# அந்தகாசூரன்

## அந்தகாசூரனின் கதை

சிவபுராணத்தில், சிவபெருமான மேரு மலையில் தியானத்திருக்கையில், பார்வதி தேவி விளையாட்டாகத் தன் கைகளைக் கொண்டு சிவபெருமானின் கண்களை மூடினார். இதனால் அண்ட சராசரமே இருளில் மூழ்கியது. இதனைக் கண்டு பயந்த பார்வதி தேவியின் கைகளில் வடிந்த வேர்வை நீர் மூலம், கருநிறம் கொண்ட, குரூரமான, கண் பார்வையற்று பிறந்ததால், அக்குழுந்தைக்கு அந்தகாசூரன் எனும் பெயரிடபப்ட்டது.  
சிவபெருமான், பார்வையற்ற குழந்தை அந்தகாசூரனைக் குழந்தைப் பேறு அற்ற அசுரன் இரணியாட்சனிடம் வளர்க்க ஒப்படைத்தார். ஆண்டுகள் பல கடந்த பின், இரணியாட்சனின் மறைவிற்குப் பிறகு, அந்தகாசூரன் அசுரர்களின் மன்னரானர்.
பிரம்மனை நோக்கி கடும் தவம் புரிந்த அந்தகாசூரன், தவப்பயனாகக் கண்கள் பார்வை பெற்றது. இறுதியில் சிவபெருமானால் அழிக்கப்படுவாய் எனப் பிரம்மா கூறி மறைந்தார்.  
தவம் முடித்து நாடு திரும்பிய அந்தாசூரன், அசுரப் படைகளுடன் இந்திரன் முதலான தேவர்களை வென்று மூவுலகங்களை வென்றார்.  
இறுதியில் மேரு மலைச் சென்று, தியான நிலையிலிருந்த சிவபெருமானின் அருகில் இருந்த பார்வதி தேவியைக் கவர்ந்து செல்ல முயன்றார். சிவகணங்கள் அசுரப்படைகளைக் கொன்றது. விஷ்ணு அந்தகாசூரனின் தலையைக் கொய்தாலும், அதன் வழியாக விழுந்த குருதியின் மூலம் புதிய புதிய அந்தகாசூரர்கள் தோன்றினர்.  
விஷ்ணுவின் வேண்டுதலின்படி, சப்தகன்னியர் தோன்றி, அந்தகாசூரனின் குருதி தரையில் விழுவதற்கு முன் அதனைக் குடித்தனர். இறுதியில் சிவபெருமான் தன் சூலத்தால் அந்தகாசூரனின் தலையைக் கொய்தார். அந்தகாசூரன் இறக்கையில், சிவபெருமானின் பெயரை உச்சரித்துக் கொண்டே மாண்டதால், சிவகணங்களில் ஒருவராக விளங்கினார்.
# அந்தகாசூரன்

## இராமாயணம் & மகாபாரததில் அந்தகாசூரன்

இராமாயணத்தின் ஆரண்ய காண்டத்தின், அத்தியாயம் 30-இல், இராவணனின் தம்பி கரனைக் வதைக்கும் போது, அந்தகாசூரனின் வரலாறு விளக்கப்படுகிறது. காடுகளில் தவமியற்றும் முனிவர்களை வதைத்த அந்தகாசூரனைச் சிவபெருமான் தன் நெற்றிக் கண்ணால் எரித்ததாகக் கூறப்படுகிறது. மகாபாரதத்தில் அந்தகாசூரனைச் சிவபெருமானைத் தனது சூலத்தால் கொன்றதாக உள்ளது.
# அந்தகாசூரன்

## இதனையும் காண்க

- சப்தகன்னியர்
- ஜலந்தரன்
# இறகுப் பேனா

**இறகுப் பேனா** அல்லது **இறகு எழுதுகோல்** (**quill** pen) என்பது பறவையின் இறகைக் கொண்டு செய்யப்பட்ட ஒரு எழுது கருவி ஆகும். இந்த இறகு எழுதுகோலானது நனை பேனா, தூவல், குமிழ்முனைப் பேனா போன்றவை கண்டு பிடிப்பதற்கு முன் வழக்கில் இருந்த ஒரு பேனா ஆகும். இந்த இறகு பேனாவின் முனையை மையில் நனைத்து தாளில் எழுதிவந்தனர். இவை கையால் வெட்டி செய்யப்பட்ட எழுது கருவியாகும்.
# இறகுப் பேனா

## விளக்கம்

இறகின் ஒவ்வொரு பகுதிக்கும் ஒரு பெயர் இருக்கிறது. இலையில் இருப்பதைப் போல் நடுவில் உள்ள கோட்டுக்கு ஈர் என்று பெயர். அதன் இரு பக்கமும் இருக்கூம் தூவிகளை விசிறி என்று அழைக்கிறார்கள். கீழ்பகுதியின் பெயர், முருந்து.  
இறகை எடுத்து அதை சுத்தம் செய்து, குறிப்பாக முருந்து என்னும் கீழ்ப் பகுதி சுத்தம் செய்வர். அடுத்து, அதன் முனையை கத்தரிப்பார்கள், அப்போது அது குழாய் போல் இருக்கும். அந்த குழாய்ப் பகுதியில் ஒரு கூரான கம்பியை நுழைத்து உள்ளே உள்ள தூசிகளை வெளியேற்றுவார்கள்.  
அடுப்பில் ஒரு பாத்திரத்தை வைத்து அதில் மணலைப் பரப்புவார்கள். மணல் நன்றாகக் சூடு ஏறியதும், இறகை எடுத்து அதற்குள் சூடான மணலை நிரப்புவார்கள். அடுத்து, அந்த இறகை மணலோடு சேர்த்து மணலில் புதைத்துவிடுவர். இதனால் அது இன்னும் நன்றாகச் சூடாகும். சிறிது நேரம் கழிந்து எடுத்துப் பார்க்கும்போது. அடிப்பகுதி மெல்லிய மஞ்சள் நிறத்தில் மாறியிருந்தால் அடுப்பை அணைத்துவிட்டு இறகை வெளியில் எடுத்து மணலை அகற்றுவர். இவ்வாறு செய்வதால் தண்டுப் பகுதியின் கீழ் பகுதி உறுதியாக மாற்றப்படுகிறது. அடுத்து இறகின் அடிப்பகுதியில் சிறு கத்தியைக் கொண்டு ஒரு கோடு கிழிப்பர். மை பேனாவில் உள்ள நிப் போல் அந்தக் கோடு இருக்கும்.  
இதன் பிறகு ஒரு மைக்கூட்டை எடுத்து பக்கத்தில் வைத்துக்கொண்டு. விசிறி பகுதி மேலே இருக்குமாறு. முனை உள்ள பகுதி கீழே உள்ளவாறு. பேனா பிடிப்பதைப் போலவே இறகை எடுத்து அதன் அடிப்பகுதியைப் புட்டிக்குள் நுழைத்து மையைத் தொட்டுப் பிறகு எழுதுவர்.
# கவலை போக்கி பொம்மை

**கவலை போக்கி பொம்மை** அல்லது **குழப்பம் நீக்கும் பொம்மைகள்** (*Worry dolls* அல்லது *trouble dolls*; எசுப்பானியம்: *Muñeca quitapena*) என்பவை கையால் செய்யப்படும் சிறிய பொம்மைகளாகும். இவை குவாத்தமாலாவில் தோன்றியவை இவை மெக்சிகோவிலும் காணப்படுகின்றன. மெக்சிகோவுக்கும் குவாதமாலாவுக்கும் வரும் சுற்றுலாப் பயணிகள் நினைவுப் பொருளாகவும் குழந்தைகளுக்குத் துணையாகவும் வாங்கிச் செல்லும் மிகப் பிரபலமான பரிசுப்பொருட்களாக இந்தப் பொம்மைகள் உள்ளன.
# கவலை போக்கி பொம்மை

## விளக்கம்

கவலை போக்கும் பொம்மைகள் பெரும்பாலும் கைகளால் செய்யப்படுகின்றன. குவாதமாலா நாட்டில் இவை சிறிய கம்பி, கம்பளி மற்றும் வண்ணத் துணித் துண்டுகளைக் கொண்டு தயாரிக்கப்படுகின்றன. மாயன் ஆதிவாசிகள் அணியும் உடைகளைப் போன்று இந்தப் பொம்மைகளின் ஆடையமைப்புகள் உள்ளன. பொம்மைகளின் அளவு ½&nbsp; அங்குலம் மற்றும் 2.0&nbsp; அங்குலம் இடையே வேறுபடலாம். மேற்கத்திய நாடுகளில், இந்த பொம்மைகள் பெரும்பாலும் அழுத்தப்பட்ட காகிதம், பிசின் பட்டை, காகிதம் மற்றும் வண்ணக் கம்பளி போன்றவற்றால் தயாரிக்கப்படுகின்றன. மேலும் இங்கே பொம்மைகளின் அளவு ஓரளவு பெரியதாக இருக்கின்றன.
# கவலை போக்கி பொம்மை

## நம்பிக்கைகள்

மாயன் இளவரசி எக்ஸ்ம்யூகேன் சூரியக் கடவுளிடமிருந்து சிறப்பு வாய்ந்த ஒரு பொம்மையைப் பெற்றார். அந்தப் பொம்மையை இரவில் தலையணைக்கு அடியில் வைத்துப் படுத்தால் போதும்; அவரது கவலைகள் எல்லாம் காலையில் எழும்போது நீங்கிவிடும் என்ற ஒரு நம்பிக்கை நிலவுகிறது. அதைப்போல சோகமாகவும் வருத்தமாகவும் காணப்படும் குழந்தைகளுக்கு இந்தக் *கவலை போக்கும் பொம்மைகள்* தரப்படுகின்றன. அந்தக் குழந்தைகள் தங்கள் வருத்தங்கள், அச்சங்களை அந்த பொம்மைகளிடம் சொல்லிவிட்டு, பின்னர் அதனைத் தலையணைக்கு அடியில் வைத்துக்கொள்ள வேண்டும். அடுத்த நாள் காலை தூங்கி எழும்போது அத்தனை துயரங்களும் அந்தப் பொம்மையால் அகற்றப்பட்டிருக்கும் என்று நம்புகிறார்கள்.
# நிரல்தொடர் காண்பமைப்பு

முனையத்தினுள் நன்கு புலனாகும் தமிழும், நிறங்களும் உள்ளன |]]  
**நிரல்தொடர் காண்பமைப்பு** (Syntax highlighting) என்பது கணியநிரல் தொடர்களை எளிதாக புரிந்து கொள்ளும் பொருட்டு, அதனின் ஒத்த தொடர்களை ஒரே நிறத்தில் காண்பிக்கும் வசதி எனலாம். கணிய நிரல் எழுதுவதற்கும், எழுதப்பட்ட நிரல்களை மேம்படுத்தவும், அதிலுள்ள வழுக்களை எளிதில் புரிந்து கொள்ளவும் இந்த வசதி மிகவும் தேவைப்படுகிறது. பெரும்பான்மையான இவ்வசதி, உரைதொகுப்பிகளின் மேலதிக வசதியாகவும், முனையத்தின் உட்கட்டமைப்புக் கூறுகளில் ஒன்றாகவும் இது அமைக்கப்பட்டு இருக்கும். எனவே, ஒரு கணியநிரலாளர் தேர்ந்தெடுக்கும் நிரல் தொகுப்பு முறைக்கு ஏற்ப, அதன் உட்கூறுகளின் நிறங்களும், எழுத்துருக்களும் வேறுபட்டும், எழுதப்படும் நிரல்மொழிகளுக்கு ஏற்பவும் காணப்படுகின்றன இதன் நிரல் மொழியாளர்களுக்கு நேரமும், மன ஓய்வும், விரைந்து செயற்படும் தன்மையும் ஏற்படுவதாக, நிரல்மொழியாளர்களின் மனவியல்(PPIG) அறிக்கைக் கூறுகிறது.
# நிரல்தொடர் காண்பமைப்பு

## நிறங்களினால் வேறுபடுதல்

| எளிய தோற்றம் | நிறநிரல் தொடரிகள் |  |
| --- | --- | --- |
| <source lang="text">
#!/usr/bin/env python
# -*- coding: utf-8 -*-

#run as python3 fileName  
import csv  
count_lines = sum(1 for line in open('பங்களிப்பாளர்.csv'))
#to concatenate integer and string
integer2str = str(count_lines)
print('-----------------------------------')
print('மொத்த பங்களிப்பாளர் = '+integer2str)
print('-----------------------------------')  
</source> | <source lang="python3">
#!/usr/bin/env python  
#run as python3 fileName  
import csv  
count_lines = sum(1 for line in open('பங்களிப்பாளர்.csv'))
#to concatenate integer and string
integer2str = str(count_lines)
print('-----------------------------------')
print('மொத்த பங்களிப்பாளர் = '+integer2str)
print('-----------------------------------')
</source> | } |
# இரண்டாவது ஆங்கிலேய-இடச்சுப் போர்

இரண்டாம் ஆங்கில-டச்சு போர் (4 மார்ச் 1665 - 31 ஜூலை 1667) இங்கிலாந்து மற்றும் இடச்சுக் குடியரசு இடையே கடல் மற்றும் வணிக வழித்தடங்களின் மீது கட்டுப்பாட்டைக் கொண்டுவர நடந்த ஒரு மோதலாக இருந்தது.இப்போரின் மூலம் உலக வர்த்தகத்தில் டச்சு ஆதிக்கத்தை முடிவுக்கு கொண்டுவர இங்கிலாந்து முயன்றது. தொடக்கத்தில் ஆங்கிலேயர்கள் வெற்றிகளைக் குவித்தாலும், இந்தப் போர் டச்சுக்காரர்களின் வெற்றியில் முடிந்தது. இது 17 வது மற்றும் 18 ஆம் நூற்றாண்டுகளில் ஆங்கிலேயர்களுக்கும், டச்சுக்காரர்களுக்கும் இடையே நடந்த தொடர் கடற்படைப் போர்களில், இரண்டாவது போர் ஆகும்.  
1667 ஆம் ஆண்டு ஜூலை 31 ஆம் தேதி, இரு நாடுகளுக்கிடையே சமாதானத்தை மேம்படுத்துவதற்காக பிரேடா உடன்படிக்கை கையெழுத்திடப்பட்டது. இந்த ஒப்பந்தம் புதிய நெதர்லாண்ட் (பெயர் மாற்றம் செய்யப்பட்டது) பகுதியினை ஆங்கிலயேர்களின் ஆதிக்கத்தில் வைத்திருக்க அனுமதித்தது. இந்த ஒப்பந்தம் புதிய நெதர்லாண்ட் (பெயர் மாற்றம் செய்யப்பட்டது) என ஆங்கிலத்தை வைத்திருக்க அனுமதித்தது. அதே சமயத்தில் பூலாவ் ரன் மற்றும் சூரினாமின் மதிப்புமிக்க சர்க்கரைத் தோட்டங்கள் மீது டச்சு கட்டுப்பாட்டை வைத்திருக்க அனுமதித்தது.
# இசுட்ரோன்சியம் நைட்ரைடு

**இசுட்ரோன்சியம் நைட்ரைடு** *(Strontium nitride)* என்பது Sr<sub>3</sub>N<sub>2</sub> என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். இசுட்ரோன்சியம் உலோகத்தை காற்றில் அல்லது நைட்ரசனில் எரிக்கும்போது இசுட்ரோன்சியம் நைட்ரைடு இசுட்ரோன்சியம் ஆக்சைடுடன் சேர்ந்து ஒரு கலவையாகக் கிடைக்கிறது. மற்ற உலோக நைட்ரைடுகளைப் போல இதுவும் தண்ணீருடன் வினைபுரிந்து இசுட்ரோன்சியம் ஐதராக்சைடையும் அமோனியாவையும் கொடுக்கிறது.
# இசுட்ரோன்சியம் நைட்ரைடு

## இவற்றையும் காண்க

- பெரிலியம் நைட்ரைடு
- மக்னீசியம் நைட்ரைடு
- கால்சியம் நைட்ரைடு
# முதலாவது ஆங்கிலேய-இடச்சுப் போர்

**முதலாம் ஆங்கில-இடச்சுப் போர்** (First Anglo-Dutch War), காமன்வெல்த் ஆஃப் இங்கிலாந்தின் கடற்படைகளுக்கும் நெதர்லாந்தின் ஐக்கிய மாகாணங்கள் கடற்படைகளுக்கும் இடையில் முற்றிலுமாக கடலில் நடந்தது. வர்த்தகம் தொடர்பான சர்ச்சைகள் காரணமாக, இடச்சு வணிகக் கப்பல் மீது ஆங்கிலேயர்களின் தாக்குதல்களால் போர் ஆரம்பமானது, ஆனால் பரந்த கடற்படை நடவடிக்கைகளுக்கு விரிவாக்கப்பட்டது.  
முதலாம் ஆங்கில-இடச்சுப் போரில் இடச்சுக் குடியரசு படுதோல்வியை சந்தித்தது. இறுதியில், ஆங்கிலேய கடற்படை இங்கிலாந்தைச் சுற்றியுள்ள கடல்களின் மீது தங்கள் கட்டுப்பாட்டை நிலைநிறுத்தியது. இப்போர் இரண்டாவது ஆங்கிலேய-இடச்சுப் போருக்கு வழிவகுத்தது. இங்கிலாந்து மற்றும் அதன் காலனித்துவ நாடுகளுடன் வர்த்தகத்தில் ஆங்கில ஏகபோகத்தை இடச்சு ஏற்றுக்கொள்ள வேண்டிய கட்டாயம் ஏற்பட்டது.
# டைசைக்ளோபிளாட்டின்

**டைசைக்ளோபிளாட்டின்** *(Dicycloplatin)* எனப்படுவது கார்போபிளாட்டின் மற்றும் 1,1-சைக்ளோபியூட்டேன் டைகார்பாக்சிலேட்டு ஆகியனவற்றிலிருந்து வருவிக்கப்படும் ஒரு சேர்மம் ஆகும் . இதை சுருக்கமாக டி.சி.பி என்று ஆங்கிலத்தில் குறிப்பிடுவர். கார்போபிளாட்டினுடன் ஒப்பிடுகையில் டைசைக்ளோபிளாட்டின் அதிக கரைதிறனும், நிலைப்புத்தன்மையும் கொண்டுள்ளது. புற்றுநோய் சிகிச்சையில் முதல்கட்ட மற்றும் இரண்டாம் கட்ட நோய் சோதனைகளில் பயன்படுத்த சோதிக்கப்படுகிறது. சோபோ-சிங்டா மருந்து மற்றும் பயோபிளாட்டின் ஏ.கி . நிறுவனம் இதை உருவாக்குகிறது.
# மூன்றாவது ஆங்கிலேய-இடச்சுப் போர்

மூன்றாம் ஆங்கிலோ-டச்சு போர் இங்கிலாந்தின் இராச்சியம் மற்றும் டச்சு குடியரசு இடையேயான ஒரு இராணுவ மோதலாக இருந்தது, இது ஏப்ரல் 1672 மற்றும் 1674 க்கு இடையே நீடித்தது. இது டச்சு குடியரசு மற்றும் அதன் கூட்டாளிகளுக்கும் பிரான்ஸிற்கும் இடையேயான பெரிய மோதல்களின் பகுதியாகும், மேலும் ஆங்கிலேயர் மற்றும் டச்சுக்கு இடையேயான ஒரு தொடர் கடற்படை போர்களில் மூன்றாவதாகும்.
# மூன்றாவது ஆங்கிலேய-இடச்சுப் போர்

## போர் மற்றும் அதன் விளைவுகள்

1670 ஆம் ஆண்டில், இங்கிலாந்தின் இரண்டாவது சார்லஸ் மற்றும் லூயிஸ் XIV ஆகியோர் டச்சு அரசின் இரகசிய உடன்படிக்கையை முடித்து, டச்சு அரசை அடிமைப்படுத்த விரும்பினர்.இங்கிலாந்தின் ராயல் கடற்படை 1672 ல் டச்சுக் குடியரசைத் தாக்கியதில் பிரான்சும் உடன்சேர்ந்தது, ஆனால் டச்சு கரையோரத்தில், டச்சு கடற்படைத்தலைவர் மைக்கெல் டி ருய்ட்டரின் நான்கு போர்த்திறன் வாய்ந்த வெற்றிகளால் முற்றுகையிடும் முயற்சிகளில் விரக்தியடைந்தன.ஹாலந்தின் மாகாணத்தை ஆங்கிலேய பாதுகாப்பின் கீழ் கொண்டுவரும் முயற்சியிலும் தோல்வியுற்றன. இங்கிலாந்தின் பாராளுமன்றம் பிரான்ஸ் உடனான கூட்டணி இங்கிலாந்தை ரோமன் கத்தோலிக்க நாடாக மாற்றுவதற்காக செய்யப்பட்ட சதியாக இருக்கலாம் என அச்சப்பட்டதனால் சார்லஸ் II ஐ இந்த விலையுயர்ந்த மற்றும் பலனற்ற யுத்தத்தை கைவிடப்பட்ட கட்டாயப்படுத்தியது.
# 36 வயதினிலே

**36 வயதினிலே** (36 Vayadhinile) ரோசன் ஆண்ட்ரூசு இயக்கத்திலும், சூர்யா, தயாரிப்பிலும் வெளியாகியுள்ள தமிழ்த்திரைப்படம். இத்திரைப்படத்தில் ஜோதிகா, ரகுமான், அபிராமி, நாசர்ஆகியோர் முன்னணி கதைப்பாத்திரங்களில் நடித்துள்ளனர்.இத்திரைப்படம் சந்தோஷ் நாராயணனின் இசையிலும், ஆர். திவாகரனின் படத்தொகுப்பிலும் வெளியான தமிழ்த்திரைப்படமாகும்.  
இந்தத் திரைப்படம் 2015 ஆம் ஆண்டு மே மாதம் 15 ஆம் தேதியன்று வெளியிடப்பட்டது. முக்கியமாக ஜோதிகாவின் நடிப்பில் நேர்மறையான விமர்சனங்களைப் பெற்றது. இறுதியில் அவர் 63 ஆவது பிலிம்பேர் விருதுகள் தென்னிந்திய மற்றும் 2015 ஆம் ஆண்டிற்கான சிறந்த நடிகைக்கான தமிழ்நாடு மாநில திரைப்பட விருதில் சிறந்த நடிகைக்கான விருதை வென்றார். இவருடன் இணைந்து, 2015 ஆம் ஆண்டிற்கான தமிழ்நாடு மாநில திரைப்பட விருதுகளில் இப்படம் ஏழு விருதுகளை வென்றது.
# 36 வயதினிலே

## நடிப்பு

- ஜோதிகா - வசந்தி தமிழ்ச்செல்வனாக
- ரகுமான் - தமிழ்ச்செல்வனாக
- நாசர் - ஆணையர் இராஜனாக
- இளவரசு - காய்கறி வணிகராக
- சித்தார்த்த பாசு - இந்திய குடியரசுத்தலைவராக
- அபிராமி (நடிகை) - சூசன் டேவிட்டாக
- அம்ரிதா அணில் - மிதிலா தமிழ்ச்செல்வனாக
- சேது இலக்சுமி - துளசியாக
- டெல்லி கணேஷ் - வசந்தியின் மாமனாராக
- ஜெயப்பிரகாசு
- எம். எசு. பாசுகர் -ஸ்டீபனாக
- போஸ் வெங்கட் - காவல் அலுவலராக
- பிரேம் -ஜெயச்சந்திரனாக
- கலாரஞ்சனி - வசந்தியின் மாமியாராக
- தேவதர்சினி - கிரிஜா சீனிவாசனாக
- சுஜாதா சிவகுமார் - இராணியாக
- மோகன் ராமன் - நளபாகம் செல்லூர் பிச்சை
- முத்துராமன் வசந்தியின் மேலதிகாரியாக
- பயில்வான் இரங்கநாதன் - பயில்வான் இரங்கநாதன்
- சிசர் மனோகர் - தானி ஓட்டுநராக
- காலிது உசைன் - தோட்டக்கலை அலுவலராக
- சிவகுமார்- இந்திய குடியரசுத்தலைவராக (குரல் மட்டும்)
# 36 வயதினிலே

## கதை

குடும்பத்தின் பொருட்டு தன் கனவுகளையும் அடையாளத்தையும் இழந்துவிடும் மகளிர், குடும்ப வட்டத்தில் பொறியில் சிக்கியது போன்ற வாழ்விற்கு தள்ளப்படுகிறார்கள். குடும்பத்துக்காகவே பலவற்றையும் இழக்கிறார்கள். தன்னை இழந்து கணவன் குழந்தை என குடும்பத்துக்காக வாழும் ஒரு பெண். அவள் தன் குழந்தையாலும், கணவனாலும் ஒதுக்கி வைக்கப்படும் ஒரு நிலை. இச்சூழலில் அவள் எப்படி தன்னை அறிந்து, உணர்ந்து ஒரு பெரும் மதிப்பைப் அடைகிறாள் என்பதே இத்திரைப்படத்தின் கதை. கல்லூரியில் படிக்கும் காலத்தில் எதையும் எதிர்கொண்டு எதிர்த்துப் போராடுகிற பெண், ஒரு நிலையில் தன்னை இழந்துவிட்டதை நன்கு உணரும் அவள் தன் 36ஆம் அகவையில் தன்னைக் மீளவும் காண்கிறாள்.
# 36 வயதினிலே

## இசை

இத்திரைப்படத்திற்கு சந்தோஷ் நாராயணன் இசையமைத்துள்ளார். இத்திரைப்படத்தின் அனைத்துப்பாடல்களையும் விவேக் எழுதியுள்ளார்.
# தகைவிலான் கூடு (அரண்மனை)

**தகைவிலான் கூடு** (*Swallow's Nest*; (, , , ) என்பது கிரிமியன் தீபகற்பத்தில் உள்ள யால்டா மற்றும் அலுப்காஆகியவற்றுக்கு இடையில்உள்ள ஒரு சிறிய மருத்து நீருற்று நகரமான கஸ்பாவில் அமைந்துள்ள ஒரு அலங்காரக் கோட்டை ஆகும்.இது 1911 மற்றும் 1912 ஆம் ஆண்டுகளில், 40 மீட்டர் (130 அடி) உயரமான அரோரா கிளிஃப் மேல்,உருசிய கட்டிடக்கலைஞர் லியோனிட் ஷெர்வுட், பால்டிக் ஜேர்மன் தொழிலதிபர் பரோன் வான் ஸ்டீங்கலுக்காக நியோ-கோதிக் வடிவத்தில் மரத்தால் கட்டப்பட்டது.  
இந்தக் கோட்டை கருங்கடல் கடற்கரையில் அமைந்துள்ளது. ஸ்வாலோவின் நெஸ்ட் கிரிமியாவின் மிகவும் பிரபலமானசுற்றுலாத்தலங்களில் ஒன்றாகும், இது கிரிமியாவின் தெற்கு கரையோரத்தின்அடையாளமாக மாறியுள்ளது.
# தகைவிலான் கூடு (அரண்மனை)

## விளக்கம்

இந்தக்கட்டிடம் நீளமும் அகலமும் கொண்டது. அதன் அசல் வடிவமைப்பில் ஒருமுன்னறை, விருந்தினர் அறை, கோபுரத்திற்குசெல்ல மாடிப்படி, மற்றும் கோபுரத்தில் இரண்டு வெவ்வேறுஅடுக்குகளில் இரண்டு படுக்கையறைகள் ஆகியவற்றைக் கொண்டது.விருந்தினர் அறையின் உள்பகுதி மரச்சட்டங்களால் அலங்கரிக்கப்பட்டுள்ளது; மற்ற அறைகளின் சுவர்கள் வர்ணம் பூசப்பட்டவையாக உள்ளன.கட்டடத்தில்உள்ளஒருபார்வைவிளிம்பு வளைவாறது, கடலையும் தொலைதூர கரையோரத்தையும்பார்க்கும்விதத்தில்அமைந்துள்ளது.
# தகைவிலான் கூடு (அரண்மனை)

## வரலாறு

இதை உருசிய நாட்டைச் சேர்ந்த அரோரா கிளிஃப் என்பவர் முதலில் மரப்பலகைகளைக் கொண்டு கட்டினார். அவர் அதை தன் மனைவிக்காகக் கட்டி இந்தக் கட்டிடத்துக்கு ‘காதல் கோட்டை’ எனப் பெயரிட்டிருந்தார். அவரது மறைவுக்குப் பிறகு அதைப் பல தொழிலதிபர்கள் விலைக்கு வாங்கியுள்ளனர். ஜெர்மன் நாட்டைச் சேர்ந்த தொழிலதிபர் பேரோன் வான் ஸ்டீஞ்ஜெல், இந்தக் கட்டிடத்தைப் புதுப்பித்துத் தற்போதுள்ள தோற்றத்தைக் கொடுத்துள்ளார்.
# போல்ட் கோட்டையகம்

**போல்ட் கோட்டை** (*Boldt Castle*) என்பதுஐக்கியஅமேரிக்கமாநிலத்தின், நியூயோர்க் மாநிலத்தில்மாநிலத்தில்உள்ள ஹார்ட் தீவில் அமைந்துள்ள ஒருசுற்றுலாதலமாகும்.இதுவிருந்தினருக்கு ஆண்டின் மே மற்றும் அக்டோபர்மாதங்களுக்கு இடைப்பட்ட காலத்தில் திறக்கப்படுகிறது.இதுஹார்ட் தீவின்இதயப்பகுதியான செயிண்ட் லாரன்ஸ் ஆற்றுப்பகுதியில் அமைந்துள்ளது.ஹார்ட் தீவானது ஜெஃப்சர்ன் மாவட்டத்தின் அலெக்ஸாண்ட்ரியா நகரத்தின்ஒரு பகுதியான உள்ளது.இது அமெரிக்கபணக்காரரான ஜார்ஜ் போல்ட்என்பவர் கட்டிய ஒரு தனியார் மாளிகை ஆகும்.தற்போதுஇதை தவுசண்ட்ஐலாண்டுஸ் பிரிட்ஜ் ஆணையத்தால் ஒரு சுற்றுலாத் தலமாக பராமரிக்கப்படுகிறது.